मेरी यह यात्रा डब्बू मिश्रा द्वारा आयोजित थी। एक दिन हम दोनों फेसबुक पर चैटिंग कर रहे थे। तभी तय हो गया कि छत्तीसगढ यात्रा की जाये। वैसे मैने छत्तीसगढ यात्रा के लिये मानसून या उसके बाद का समय सोच रखा था, लेकिन डब्बू के अति आग्रह के कारण जाना पडा। इतना होने के बाद डब्बू भूल गये कि जाटराम किस ट्रेन से आ रहा है। उन्होंने सोचा कि महाराज राजधानी से आ रहा है, जो यहां नौ बजे पहुंचेगी। इसलिये साढे आठ बजे फोन करके पूछा कि गाडी कहां तक पहुंच गई। मैंने कहा भिलाई तो चिहुंक उठे। बोले कि उतर जाओ वहीं, मैं दो मिनट में आता हूं। तब मैंने बताया कि समता से आया हूं, अब तिवारी जी के यहां भिलाई में हूं।